Captură record: Peste 2.800 de arme, descoperite într-un camion cu mobilă. .
Peste 2.800 de arme au fost capturate la graniță. Este un record pentru țara noastră. Este vorba despre pistoale depistate de polițiștii din Tulcea într-un camion condus de un cetățean ucrainean, a anunțat ministrul Lucian Bode. Documentele de transport arătau că în mașină era mobilă.
Polițiștii de frontieră au realizat o captură record de arme de foc, letale, în urma controlului făcut asupra unui camion condus de un cetățean ucrainean, la Punctul de Trecere a Frontierei Isaccea, a spus, joi, ministrul de Interne, Lucian Bode.Bode a spus că structurile MAI au realizat o captură record de arme de foc, letale."Vorbim aici de 2.850 de pistoale noi, cu glonț. Astfel, luni seara, polițiștii de frontieră și lucrătorii vamali din cadrul Punctului de Trecere a Frontierei Isaccea, au depistat ascunse într-un camion condus de un cetățean ucrainean, cele 2.850 de pistoale cu glonț, calibru 4 și 4,5 mm", a spus, joi, ministrul de Interne.Armele confiscate au fost prezentate în fața Ministerului Afacerilor Interne. Foto: MAIBărbatul transporta, conform documentelor de însoțire a mărfii, obiecte de mobilier, saltele și produse alimentare.În urma verificărilor, în spatele mărfii declarate, polițiștii au fost descoperite ascunse prin metoda "capac", 143 de cutii ce conțineau 2.850 de pistoale, tip revolver.Armele au fost ridicate imediat pentru a fi confiscate.În acest caz se fac cercetări pentru contrabandă și nerespectarea regimului armelor și munițiilor.